Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8773

i) bármely egyéb, a meteorológiai hatóság és az üzemeltetők által közösen megállapított, helyi repülőtéri minimumokon alapuló kritérium. 1.3.2 Ajánlás. – Ha a 6. Fejezet 6.23 pontjában megadott elemek valamelyikében beálló változást az 1.3.1 pontban szereplő kritériumoknak megfelelően jelezni kell, a „BECMG” vagy „TEMPO” változás jelzőket kell használni és ezt követően meg kell adni azt az időszakot, amely alatt a változás várhatóan végbemegy. Az időszakot, annak kerek UTC órában kifejezett kezdeti és befejezési időpontjával kell jelölni. A változásjelzést követően csak azokat az elemeket kell megadni, melyek várhatóan szignifikánsan megváltoznak. Felhőzetre vonatkozó szignifikáns változások esetében azonban valamennyi felhőcsoportot, beleértve azokat a felhőrétegeket és tömegeket, amelyeknek változása nem várható, meg kell adni. 1.3.3 Ajánlás. – A „BECMG” változás jelzőt és a hozzátartozó időcsoportot olyan változások leírására kell használni, ahol a meteorológiai körülmények egy megadott küszöbértéket szabályos vagy szabálytalan mértékben, és az időperiódus alatt egy nem meghatározott időpontban, várhatóan elérnek vagy meghaladnak. Az időperiodus normál körülmények között nem haladhatja meg a két órát, de semmi esetre sem haladhatja meg a 4 órát. 1.3.4 Ajánlás – A „TEMPO” változásjelzőt és az ehhez kapcsolódó időcsoportot olyan, várhatóan gyakori vagy nem gyakori átmeneti meteorológiai körülmény-ingadozások leírására kell használni, 2007/70/II. szám melyek meghatározott küszöbértékeket érnek el, vagy meghaladnak, és minden esetben egy óránál rövidebb időszakon keresztül tartanak, és az ingadozások együttesen előreláthatólag az előrejelzési időszak felénél rövidebb időtartam alatt fognak fennállni. Ha az átmeneti ingadozás várhatóan egy órán keresztül, vagy hosszabb ideig marad fenn, az 1.3.3 pont szerinti „BECMG” változás jelző csoportot kell használni, vagy az érvényességi időszakot az 1.3.5 pontnak megfelelően fel kell osztani. 1.3.5 Ajánlás. – Ahol az uralkodó időjárási feltételek egy együttesének jelentős változása, többékevésbé teljes mértékben egy eltérő együttesbe való átmenete várható, az érvényességi időszakot két különálló időszakra kell osztani az „FM” rövidítést használva, amelyet közvetlenül követ egy négyszámjegyű időcsoport UTC szerinti egész órákban és percekben, jelezve azt a várható időpontot, amikor a változás várhatóan fellép. Az „FM” rövidítést követő felosztott időszaknak különállónak kell lennie, és a rövidítés előtt adott minden előrejelzett körülményt hatálytalanítanak a rövidítést követő előrejelzett körülmények. 1.4 Valószínűségi csoportok használata Ajánlás. – Valamely előrejelzett időjárási elem, vagy elemek alternatív értékének előfordulási valószínűségét szükség szerint a „PROB” rövidítés használatával kell jelezni, melyet a 10 százalékos egységségekben kifejezett valószinűségi érték, és annak az időperiódusnak a jelölése követ, amely alatt az alternatív érték(ek) várhatóan érvényesek. A valószínűség információt az előrejelzett elem vagy elemeket követően kell elhelyezni, és ezt követően kell megadni az elem, vagy elemek alternatív értékét. A meteorológiai viszonyok várható időnkénti változásainak valószínűségét szükség szerint, a „PROB” rövidítés használatával kell jelezni, melyet a valószínűség 10 százalékos egységekben kifejezett értékének jelölése követ. Ezt a „TEMPO” változásjelző és a hozzá kapcsolódó időcsoport elé kell elhelyezni. Valamely alternatív érték vagy változás 30 százaléknál kisebb valószínűsége nem tekintendő olyan jelentősnek, hogy fel kelljen tüntetni. Valamely alternatív érték vagy változás 50 százalékos, vagy azt meghaladó valószínűségét repülési célokra nem valószínűségként kell tekinteni, hanem szükség szerint a „BECMG” vagy „TEMPO” változásjelzők használatával, vagy az érvényességi időszak „FM” rövidítés használatával történő felosztásával kell jelezni. A valószínűségi csoportot nem használják sem a „BECMG” változás-jelző, sem az „FM” időjelző minősítésére. 1.5 Változási és valószínűségi csoportok száma Ajánlás. – A változási és valószínűségi csoportok számát minimumon kell tartani és ez általában nem haladhatja meg az öt csoportot. 1.6 TAF terjesztése A TAF-t és módosításait el kell juttatni a nemzetközi OPMET adatbázisokhoz, a regionális léginavigációs egyezmény által kijelölt központokhoz, a repülési állandó helyű szolgálati elosztó rendszerek működtetéséhez, a regionális léginavigációs egyezménnyel összhangban.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes